Otto Constantin von Uexküll

Otto Constantin von Uexküll (19. november 1672 – 1. veebruar 1718) oli Uexküllide aadlisuguvõsa Vigala teisest liinist pärit Rootsi sõjaväelane ja maaomanik. Ta oli Harku, Huuksi ning Rannamõisa mõisnik. 

 Elulugu 
Otto Constantin von Uexküll sündis 19. novembril 1672 meeskohtunik Berend Johanni ja Anna Magdalena von Uexkülli (sünninimega von Scheiding) perekonda. 

1695. aastal teenis Uexküll üheksa-aastase sõja ajal "Suure alliansi" armees. Ta naasis Rootsi armeesse ning sai 1697. aastal leitnandi aukraadi. 1701. aastal viidi ta üle ooberst Bogislaus von der Pahleni Harjumaa jalaväerügementi, kuid järgmisel aastal teenis ta juba Berend Johann von Mellini Eestimaa jalaväerügemendis.Lk 786 (Lewenhaupt, 1920) 

Otto Constantin von Uexküll suri 1718. aasta 1. veebruaril. 

 Mõisad 
Pärast Berend Johann von Uexkülli surma päris Otto Constantin 1702. aastal Harku, Huuksi ja RannamõisaLk 228 (Särg, 2024) mõisad. Koos oma venna Adam Johann von Uexkülliga maksis Otto Constantin oma õdedele ja õemeestele välja nende osa päritud mõisatestLk 59 (Särg, 2023). 1718. aastal läks mõis Otto Constantini lesele ning nende tütrele.Lk 51 (Särg, 2024) 

 Perekond 
Otto Constantin von Uexküll abiellus vabahärra Leonhard Gustav von Budbergi tütre Anna Christinaga. Abielust sündis kaks last.Lk 484 (Stackelberg, 1931)

 Margarethe Ottiliana von Uexküll (sündinud 1707)Tallinna Oleviste koguduse sünniregister 1702–1744 . Lk 27. TLA.236.1.10. 
 Margarethe Wilhelmine von Uexküll (1710–1734). Abiellus 1727. aastal sillakohtunik Otto Friedrich von Budbergiga. 

 Viited 

 Kirjandus 

 Lewenhaupt, Adam. Karl XII:s officerare. Biografiska anteckningar. 1920.
 Stackelberg, Otto Magnus von. Genealogisches Handbuch der estländischen Ritterschaft. Kd. 1. Görlitz. 1931.
 Särg, Alo. Harjumaa mõisad. Argo, 2024. 
 Särg, Alo. Järvamaa mõisad. Argo, 2023. 

Otto Constantin
Kategooria:Huuksi mõisnikud
Kategooria:Põhjasõja Rootsi sõjaväelased
Kategooria:Sündinud 1672
Kategooria:Surnud 1718